《棉江欸乃九章并序 其三 沧洲》
明代·周彦敬

渔翁啸歌兮沧洲浒，水寒沙虚兮石龃龉。杳凝睇兮北冈，忽已忘兮南浦。

丑妻含饴兮怜儿语，夕张灯兮在极渚。馔鲫鲤兮羹香美，村醅虽醨兮伉俪亲。

你操舟兮柁尾，予撒网兮当先。今夜水清兮霜露繁，双鸥睡熟兮黄芦天。

作者简介：周彦敬，名碏，以字行。潮阳人。郭贞顺长子。洪武五年（一三七二）举人，官栖霞知县。事见清道光《广东通志》卷七〇。